Okresná prokuratúra Senica 
Janka Kráľa 735, 905 45 Senica

Sp. zn. : Pv 806/12/2205	Senica, 11.7.2014
EEČ : 2-19-59-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.2.2013, spisová značka Pv 806/12/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako matka maloletej XXXXX, nar. XXXXX, žiačky XXXXX triedy Základnej školy, XXXXX, XXXXX a maloletej XXXXX, nar. XXXXX, žiačky XXXXX triedy Základnej školy, XXXXX XXXXX, nedbala o ich riadnu a pravidelnú dochádzku do školy, hoci o nedostatkoch v ich dochádzke vedela a bola o nich školou opakovane informovaná, v dôsledku čoho maloletá XXXXX v školskom roku 2012/2013 v období od 03.09.2012 do 30.10.2012 bez udania dôvodu a ospravedlnenia vymeškala 231 vyučovacích hodín a XXXXX v školskom roku 2012/2013 v období od 03.09.2012 do 30.10.2012 bez udania dôvodu a ospravedlnenia vymeškala 144 vyučovacích hodín, pričom v mesiaci október 2012 nechodila do školy vôbec 

Uznesením prokurátora Okresnej prokuratúry Senica zo dňa 27.2.2013, spisová značka Pv 806/12/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
Uznesením prokurátorky Okresnej prokuratúry Senica sp. zn. Pv 806/12/2205 zo dňa 27.02.2013 bolo voči obvinenej XXXXX podľa § 216 odsek 1 Trestného poriadku podmienečne zastavené trestné stíhanie pre prečin ohrozovania mravnej výchovy mládeže podľa § 211 odsek 1 písmeno b/, odsek 3 písmeno a/ Trestného zákona, pričom jej bola určená skúšobná doba v trvaní 15 /pätnásť/ mesiacov, ktorá začala plynúť právoplatnosťou uznesenia o podmienečnom zastavení trestného stíhania, t. j. od 12.03.2013. 

          Po uplynutí skúšobnej doby som z aktualizovaného odpisu registra trestov zistila, že obvinená XXXXX sa v skúšobnej dobe podmienečného zastavenia trestného stíhania nedopustila žiadnej trestnej činnosti. Z ďalších správ zadovážených z Obvodného úradu, odboru všeobecnej vnútornej správy Senica a Obvodného oddelenia PZ Senica vyplýva, že obvinená spáchala v určenej skúšobnej dobe priestupok proti občianskemu spolunažívaniu, za ktorý bola postihnutá v blokovom konaní. Nakoľko však išlo priestupok nepatrnej závažnosti a išlo o konanie druhovo odlišné od trestného činu, za ktorý bola obvinená stíhaná a trestné stíhanie voči nej bolo podmienečne zastavené mám za to, že tento drobný exces nepostačuje na vyvodenie záveru, že obvinená XXXXX v skúšobnej dobe neviedla riadny život.

	Vzhľadom k vyššie uvedeným skutočnostiam bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom 
tunajšej prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka